Document ID: 32009D0298

ODLOČBA KOMISIJE
z dne 26. marca 2009
o podaljšanju veljavnosti Odločbe 2006/502/ES o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg
(notificirano pod dokumentarno številko C(2009) 2078)
(Besedilo velja za EGP)
(2009/298/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti člena 13 Direktive,
ob upoštevanju naslednjega:
(1)
Odločba Komisije 2006/502/ES (2) zahteva, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg.
(2)
Odločba 2006/502/ES je bila sprejeta v skladu z določbami člena 13 Direktive 2001/95/ES, ki omejuje veljavnost odločbe na največ eno leto, a dopušča njeno podaljšanje za dodatna obdobja, ki pa nikoli ne smejo biti daljša od enega leta.
(3)
Odločba 2006/502/ES je bila spremenjena dvakrat, prvič z Odločbo 2007/231/ES (3), ki je podaljšala veljavnost odločbe do 11. maja 2008, in drugič z Odločbo 2008/322/ES (4), ki je podaljšala veljavnost odločbe za nadaljnje leto do 11. maja 2009.
(4)
Ker drugih zadovoljivih ukrepov v zvezi z varnostjo vžigalnikov za otroke ni, je treba veljavnost Odločbe 2006/502/ES podaljšati za nadaljnjih 12 mesecev in jo ustrezno spremeniti.
(5)
Ukrepi, predvideni s to odločbo, so v skladu z mnenjem odbora, ustanovljenega z Direktivo 2001/95/ES -
SPREJELA NASLEDNJO ODLOČBO:
Člen 1
Člen č(2) Odločbe 2006/502/ES se nadomesti z naslednjim:
„2. Ta odločba se uporablja do 11. maja 2010.“
Člen 2
Države članice sprejmejo ukrepe, potrebne za uskladitev s to odločbo, najpozneje do 11. maja 2009 in jih objavijo. O tem nemudoma obvestijo Komisijo.
Člen 3
Ta odločba je naslovljena na države članice.
V Bruslju, 26. marca 2009

Labels: 1
7
3
0
15